Diari Oficial de la Generalitat Valenciana


Sumari del DOGV 7533, del 26-05-2015 (2015/4800)

RESOLUCIÓ de 20 de maig de 2015, del rector de la Universitat de València, per la qual es disposa la publicació de l'oferta d'ocupació pública per a l'any 2015, relativa a places dels cossos docents universitaris, de professorat contractat doctor i d'investigador/a doctor/a.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7533

Data del DOGV
:   26-05-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/4800


Data del document
:   20-05-2015

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 20 de maig de 2015, del rector de la Universitat de València, per la qual es disposa la publicació de l'oferta d'ocupació pública per a l'any 2015, relativa a places dels cossos docents universitaris, de professorat contractat doctor i d'investigador/a doctor/a. [2015/4800]  
L'article 21, apartat 1, de la Llei 36/2014, de 26 de desembre, de pressupostos generals de l'Estat per a 2015, permet a les universitats públiques convocar processos selectius emparats en la taxa de reposició d'efectius que defineixen els apartats 2.j i 3 de l'esmentada disposició, sempre que les places resultants de l'aplicació de la taxa de reposició d'efectius s'incloguen en una oferta d'ocupació pública aprovada en els termes de l'article 70.2 de la Llei 7/2007, de 12 d'abril, de l'Estatut bàsic de l'Empleat Públic.   
Per l'Acord 68/2015, de 28 d'abril, del Consell de Govern de la Universitat de València, s'aprova l'Oferta d'Ocupació Pública per a l'any 2015, que comprèn les places dels cossos docents universitaris, de professorat contractat doctor i d'investigador/a doctor/a que, a l'empara de la taxa de reposició d'efectius, són convocades a concurs dins els límits temporals legalment establerts.   
  
En els termes del que preveu l'apartat 2.j abans esmentat, es destina un mínim del 15 per cent del total de places que s'ofereixen, a la contractació, com a personal laboral fix, de personal investigador doctor que ha acabat el Programa Ramón y Cajal i que ha obtingut el certificat I3. Així mateix, de la resta de places que s'ofereixen, se'n destina una part per a l'ingrés com a professor contractat doctor, en els termes que preveu l'article 52 de la Llei orgànica 6/2001, de 21 de desembre, d'Universitats.  
Atès l'acord del Consell de Govern i en exercici de les competències que li atribueix l'article 94 dels Estatuts de la Universitat de València, aprovats per Decret 128/2004, de 30 de juliol, del Consell de la Generalitat (DOCV 8213, 03.08.2004), modificats per Decret 45/2013, de 28 de març, del Consell (DOCV 6994, 02.04.2013), aquest Rectorat resol:  
  
  
Primer  
Publicar en el Diari Oficial de la Comunitat Valenciana l'Oferta d'Ocupació Pública de la Universitat de València per a l'any 2015, que comprèn les places dels cossos docents universitaris, professorat contractat doctor i d'investigador/a doctor/a, que consten en l'annex a aquesta resolució.   
  
Segon  
De conformitat amb els articles 48, 62 i següents de la Llei Orgànica 6/2001, d'Universitats, modificada per la Llei Orgànica 4/2007, de 12 d'abril, el procediment de selecció és el concurs públic.  
  
Tercer  
El termini màxim per a la convocatòria dels corresponents processos selectius és de tres anys, comptadors a partir de la publicació d'aquesta oferta d'ocupació pública.   
Contra aquesta resolució, que exhaureix la via administrativa, es pot interposar un recurs de reposició davant el rector, dins el termini d'un mes, o bé directament un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins el termini de dos mesos. Tots dos terminis es computen a partir de l'endemà de la publicació d'aquesta resolució en el Diari Oficial de la Comunitat Valenciana.   
  
València, 20 de maig de 2015.- El rector: Esteban Jesús Morcillo Sánchez.  
  
  
  
ANNEX  
  
Places dels cossos docents universitaris, de professorat contractat doctor i d'investigador/a doctor/a compreses en l'Oferta d'Ocupació Pública de la Universitat de València per a l'any 2015:  
  
  
Dues places de professor/a catedràtic/a d'universitat.  
Tres places de professor/a titular d'universitat.  
Quinze places de professorat contractat doctor.  
Quatre places d'investigador/a doctor/a.